CELEX: 62017TN0614
Language: hr
Date: 2017-09-07 00:00:00
Title: Predmet T-614/17: Tužba podnesena 7. rujna 2017. – Bonnafous protiv EACEA-e

6.11.2017   
            
            
               HR
            
            
               Službeni list Europske unije
            
            
               C 374/45
            
         Tužba podnesena 7. rujna 2017. – Bonnafous protiv EACEA-e
   (Predmet T-614/17)
   (2017/C 374/68)
   Jezik postupka: francuski
   
      Stranke
   
   
      Tužitelj: Laurence Bonnafous (Bruxelles, Belgija) (zastupnici: S. Rodrigues i A. Blot, odvjetnici)
   
      Tuženik: Izvršna agencija za obrazovanje, audiovizualnu politiku i kulturu
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da je ova tužba dopuštena i osnovana;
            
         posljedično:
   
               —
            
            
               poništi odluku od 14. studenoga 2016. o otkazu tužitelju;
            
         
               —
            
            
               poništi odluku AHCC-a od 2. lipnja 2017. kojom je odbijena žalba tužitelja od 3. veljače 2017.;
            
         
               —
            
            
               dodijeli tužitelju iznos od 15 000 eura za pretrpljenu neimovinsku štetu;
            
         
               —
            
            
               naloži tuženiku snošenje svih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog, koji se temelji na povredi članka 84. Uvjeta zaposlenja ostalih službenika Europske unije, postupovnim nepravilnostima koje je počinila Agencija tuženica, povredi načela dobre uprave i dužnosti brižnog postupanja, kao i na povredi prava obrane tužitelja i preciznije, njegova prava na saslušanje.
            
         
               2.
            
            
               Drugi tužbeni razlog, koji se temelji na nepostojanju uobičajenih uvjeta probnog rada, kao i na povredi načela dobre uprave i dužnosti brižnog postupanja.
            
         
               3.
            
            
               Treći tužbeni razlog, koji se temelji na nepostojanju jasno utvrđenih ciljeva, povredi članka 80. Uvjeta zaposlenja ostalih službenika Europske unije, kao i na nepoštovanju načela da funkcijska skupina IV. odgovara zadaćama dodijeljenima tužitelju.
            
         
               4.
            
            
               Četvrti tužbeni razlog, koji se temelji na činjenici da se izvješće o probnom radu temelji na očito pogrešnim razlozima.
            
         
               5.
            
            
               Peti tužbeni razlog, koji se temelji na povredi dužnosti brižnog postupanja i načela dobre uprave, kao i na zlouporabi ovlasti.